**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

«Коми Республикаса эмбур агентство йылысь»

Коми Республикаса Правительстволöн 2004 во öшым тöлысь 28 лунся 254 №-а шуöмö вежсьöмъяс пыртöм йылысь

Коми Республикаса Правительство шуис:

1. Пыртны «Коми Республикаса эмбур агентство йылысь»Коми Республикаса Правительстволöн 2004 во öшым тöлысь 28 лунся 254 №-а шуöмö содтöдын индöм серти вежсьöмъяс.

2. Тайö шуöмыс вынсялö сiйöс примитан лунсянь.

Коми Республикаса Юралысь В.Гайзер

Сыктывкар

2011 вося рака тöлысь 11 лун

47 №

Коми Республикаса Правительстволöн

2011 во рака тöлысь 11 лунся 47 №-а шуöм дорö

СОДТÖД

«Коми Республикаса эмбур агентство йылысь»

Коми Республикаса Правительстволöн 2004 во öшым тöлысь 28 лунся

254 №-а шуöмö пыртан

**вежсьöмъяс**

«Коми Республикаса эмбур агентство йылысь» Коми Республикаса Правительстволöн 2004 во öшым тöлысь 28 лунся 254 №-а шуöмын:

Коми Республикаса эмбур агентство йылысь положениеын, мый вынсьöдöма шуöмöн (содтöд):

1) 7 пункт гижны тадзи:

«7. Агентство збыльмöдö татшöм уджмогъяс:

1) аслас компетенцияын веськöдлö да вöдитчö Коми Республикалöн государственнöй эмбурöн, сы лыдын асэмбуралö, примитö Коми Республикаса государственнöй эмбур асэмбуралан условиеяс йылысь решениеяс;

2) лöсьöдö лöсялана финансöвöй во вылö Коми Республикаса государственнöй эмбур асэмбуралан прогнознöй план (уджтас) бала да урчитöм ногöн сетö сiйöс Коми Республикаса Правительстволы;

3) вöчö Коми Республикаса государственнöй эмбурлы учёт да нуöдö Коми Республикаса Правительствоöн урчитöм пöрадок серти Коми Республикаса государственнöй асэмбурлы реестр;

4) вöчö юридическöй удж, мый йитчöма Коми Республикаса государственнöй эмбур лöсьöдöмкöд, выль ног котыртöмкöд да бырöдöмкöд;

5) вынсьöдö Коми Республикаса государственнöй öтувъя предприятиеяслысь подувпуктасъяс, пыртö сэтчö вежсьöмъяс да содтöдъяс;

6) сетö Коми Республикаса государственнöй эмбурсö овмöсöн веськöдлöм улö, оперативнöй веськöдлöм улö;

7) Коми Республикаса олöмö пöртысь власьт органъяскöд, кодъяс организационно-методическöя веськöдлöны да координируйтöны удж лöсялана веськöдлан юкöнъясын (сфераясын), сёрнитчöмöн индö да мездö чинысь Коми Республикалöн государственнöй öтувъя предприятиеясса юрнуöдысьясöс, а сiдзжö кырымалö, вежлалö да дугöдö накöд уджалан сёрнитчöмъяс Коми Республикаса Правительствоöн урчитöм пöрадок серти;

8) Коми Республикаса сьöм овмöс министерствокöд öтвылысь нуöдö учёт да видзöдö, кыдзи воö Коми Республикаса республиканскöй бюджетö Коми Республикаса государственнöй öтувъя предприятиеяслöн чуктöс юкöн, мый кольö бюджетö вот да мукöд быть мынтысьöм сетöм бöрын, да Коми Республикаса государственнöй киын кутан эмбурöн вöдитчöмысь чöжöс, татчö оз пыр Коми Республика сьöмкудса да асшöрлуна учреждениеяслöн эмбур, а сiдзжö Коми Республикаса государственнöй öтувъя предприятиеяслöн эмбур, сы лыдын Коми Республикаса казённöй предприятиеяслöн эмбур;

9) сöгласуйтö Коми Республикаса государственнöй учреждениеяслысь подувпуктасъяс, на дорö вежсьöмъяс да содтöдъяс, а сiдзжö сöгласуйтö Коми Республикаса государственнöй учреждениеясö юрнуöдысьясöс индöмсö, кырымалö, вежлалö да дугöдö накöд уджалан сёрнитчöмъяс;

10) сетöм компетенцияын вöчö Коми Республикаса государственнöй öтувъя учреждениеясын удж да уджмогъяс;

11) видзöдö, кыдзи уджалöны Коми Республикаса государственнöй öтувъя предприятиеяс, а сiдзжö кыдзи вöдитчöны да видзöны Коми Республикаса государственнöй учреждениеяслы да Коми Республикасас государственнöй öтувъя предприятиеяслы сетöм Коми Республикаса государственнöй эмбур;

12) оланпастэчасöн артыштöм дырйи да пöрадок серти примитö Коми Республикаса государственнöй эмбур бöр босьтöм йылысь решение да босьтö сiйöс, мый сетöма Коми Республикаса государственнöй учреждениеяслы да Коми Республикасас государственнöй öтувъя предприятиеяслы;

13) примитö Коми Республикаса государственнöй эмбур залог сделкаяс сöгласуйтöм йылысь либö тайö эмбурöн вöдитчöм йылысь решение, кор татшöм сöгласуйтöмлысь коланлунсö урчитöма оланпастэчасöн;

14) котыртö Коми Республикаса казнаын лоысь Коми Республикаса государственнöй эмбурлы инвентаризация, видзöдö Коми Республикаса государственнöй эмбур видзöм да сыöн тöлкöн вöдитчöм бöрся;

15) вынсьöдö Коми Республикаса государственнöй öтувъя предприятиеяслöн уджын экономическöй эффективносьт петкöдласъяс да видзöдö найöс збыльмöдöм бöрся;

16) оланпастэчасöн урчитöм дырйи примитö аудиторскöй прöверкаяс нуöдöм йылысь решениеяс, вынсьöдö аудиторöс да урчитö сылöн услугаясысь вештысян мындасö;

17) выступайтö Коми Республика нимсянь вöрзьöдны позьтöм государственнöй эмбур вылö Коми Республикаса государственнöй асэмбур правосö да сыкöд сделкаяссö государствосянь пасйигöн;

18) котыртö Коми Республикаса государственнöй эмбурын ставнас либö мыйтакö кутан эмбурлысь рыночнöй донсö донъялöм кузя удж;

19) оланпастэчас серти примитö асэмбур объектъяс государствосянь кадастрöвöя донъялöм нуöдöм йылысь решение, татчö оз пыр муяс кадастрöвöя донъялöм;

20) кырымалö Коми Республикаса государственнöй эмбурсö дöверительнöй веськöдлöм улö, кöртымö, мынтысьтöг вöдитчöмö, залогö сетöм йылысь сёрнитчöмъяс, а сiдзжö мукöд сёрнитчöм оланпастэчасöн урчитöм серти;

21) нуöдö учёт да видзöдö, кыдзи вуджöдöны Коми Республикаса республиканскöй бюджетö чöжöссö чуктöсöн, мый артмö доля вылö овмöс нуöдысь тöвариществояслöн да котыръяслöн уставнöй (складочнöй) капиталъясын, либö Коми Республикалöн акцияяс кузя дивидендъясöн;

22) сетö Коми Республикаса Правительстволы Коми Республикаса государстволöн асэмбурö эмбур ньöбöм йылысь вöзйöмъяс, сы лыдын Коми Республикаса министерствояслöн да мукöд олöмö пöртысь власьт органъяслöн вöзйöмъяс серти;

23) участвуйтö Коми Республика нимсянь да тшöктöм серти ньöбысьöн да вузалысьöн дона кабалалöн вторичнöй рынокын;

24) лоö Коми Республика нимсянь Коми Республикаса государственнöй эмбур, а сiдзжö оланпастэчасöн урчитöм дырйи му участокъяс вузалысьöн, вузалö асэмбуралан объектъяс оланпастэчасöн урчитöм кадколастö, пöрадок серти да условиеяс дырйи;

25) видзöдö, кыдзи ньöбысьяс пыдди пуктöны Коми Республикаса государственнöй эмбур ньöбан-вузалан сёрнитчöмъяслысь условиеяс да колана дырйи примитö мераяс, медым индöм ногöн дугöдны сёрнитчöмъяссö ;

26) индöм ногöн дасьтö Коми Республикаса Правительстволы вöзйöмъяс, медым оланпастэчас серти пыртны Коми Республикаса государственнöй эмбурсö восьса акционер котыръяслöн уставнöй капиталъясö;

27) Коми Республикаса Правительстволöн тшöктöм серти лоö Коми Республикалöн учатвуйтöмöн котыртöм восьса акционер котыръяс учредитысьöн;

28) сетö Коми Республикаса Правительстволы вöзйöмъяс, медым закрепитны Коми Республикаса государстолöн асэмбурын акционер котыръяслысь акцияяс, мый котыртöма Коми Республикаса государственнöй предприятиеяс асэмбуралiгöн, медым нюжöдны Коми Республикаса госуударстволöн асэмбурын тайö акцияясзакрепитан кадколаст, вежны найöс «зарни акция» торъя право вылö;

29) индöм ногöн вöчö Коми Республикаса государственнöй öтувъя предприятиеяс асэмбуралöм кузя юридическöй удж;

30) Коми Республика нимсянь збыльмöдö овмöс нуöдысь котырса акционерлысь (участниклысь) правояс, кодъяслöн уставнöй капиталас акцияясыс (доляясыс) лыддьыссьöны Коми Республикалöн государственнöй асэмбурын;

31) сетö Коми Республикаса Правительстволы вöзйöмъяс, медым индыны кандидатъясöс овмöс нуöдысь котыръяслöн веськöдлан органъясын, кодъяслöн уставнöй капиталас акцияясыс (доляясыс) лыддьыссьöны Коми Республикалöн государственнöй асэмбурын, а сiдзжö кырымалö Россия Федерацияса гражданакöд сёрнитчöмъяс, медым дорйыны Коми Республикалысь интересъяс индöм овмöс нуöдысь котыръяслöн веськöдлан органъясын оланпастэчас серти;

32) лöсьöдö да урчитöм ногöн сетö Коми Республикаса Правительстволы видлалöм вылö Коми Республикалысь оланпас балаяс да Коми Республикалысь мöд правовöй актъяс, урчитöм ногöн йöзöдö Агентстволöн компетенцияö пыран юалöмъяс кузя правовöй актъяс, а сiдзжö методическöй да инструктивно-техническöй документъяс;

33) аслас компетенцияын да урчитöм ногöн котыртö да координируйтö му вылö государстволысь асэмбурсö юклöм кузя удж;

34) примитö Коми Республикаса государство асэмбурысь вöрзьöдана эмбур, кодлöн коляс доныс ветымын сюрсысь абу унджык, федеральнöй асэмбурö, Россия Федерацияса субъектъяслöн асэмбурö, муниципальнöй асэмбурö вуджöдöм йылысь решениеяс;

35) примитö вöрзьöдана эмбур, кодлöн коляс доныс ветымын сюрсысь абу унджык, федеральнöй асэмбурысь, Россия Федерацияса субъектъяслöн асэмбурысь, муниципальнöй асэмбурысь Коми Республикаса государство асэмбурö примитöм йылысь решениеяс;

36) примитö религиознöй тöдчанлуна Коми Республикаса государственнöй эмбур религиознöй организацияяслы оланпастэчас серти сетöм йылысь решениеяс;

37) оланпастэчас серти дорйö Коми Республикалысь эмбур интересъяс;

38) дорйö ёрдын государстволысь интересъяс сiйö юалöмъяс куз-я, мый йитчöма Коми Республикаса государственнöй эмбурöн веськöдлöмкöд да вöдитчöмкöд;

39) нуöдö гражданалöн да юридическöй кывкутысьяслöн норасьöмъяс да вöзйöмъяс видлалöм кузя Агентстволöн компетенцияö пыран юалöмъяс йылысь удж;

40) сетö меставывса асвеськöдлан органъяслы муниципальнöй эмбурöн веськöдлöм йылысь методическöй да юöр отсöг;

41) координируйтö оланпастэчас серти эмбур йитöдъяс юкöнын Коми Республикаса министерствояслысь да мукöд олöмö пöртысь власьт органлысь уджсö;

42) оланпастэчасöн индöм пöрадок серти босьтö муяс Коми Республикаса коланлун вылö;

43) вуджöдö муяс öти категорияысь мöдö, а сiдзжö пыртö му участокъяссö олан пункт мудорö либö киритö му участокъяссö олан пункт мудорысь оланпастэчасöн индöм пöрадок серти;

44) индöм пöрадок серти сетö Коми Республикаса государственнöй асэмбурысь му участокъяс;

45) оланпастэчас серти примитö му участокъяс юклöм, öтувтöм, выль пöв юклöм либö му участокъясысь, а сiдзжö Коми Республикаса государственнöй асэмбурса муясысь выдел йылысь решениеяс;

46) лоö Коми Республикаса Правительстволöн решениеяс серти Коми Республикаса государственнöй эмбурöн веськöдлöм да вöдитчöм кузя удж вöчигöн вузöс ньöбöм вылö, удж вöчöм вылö, услуга сетöм вылö республиканскöй заказ артмöдöм да иналöм кузя, а сiдзжö Коми Республикаса государственнöй асэмбурö вуджöдан му участокъяс вылö государственнöй собственносьт юклiгöн му юклан уджъяс кузя заказчикöн;

47) урчитöм ногöн артмöдö квалификационнöй комиссия, медым примитны кадастрöвöй инженеръяслысь квалификационнöй аттестатъяс вылö квалификационнöй экзаменъяс;

48) урчитöм ногöн сетö квалификационнöй аттестатъяс йöзлы, кодъяс лöсялiсны кадастрöвöй инженеръяс дорö квалификационнöй корöмъяслы;

49) сетö му участокъяс Коми Республикаса государственнöй асэмбурысь да кодъяс вылö государственнöй собстенносьтсö абу юклöма Коми Республикаса региональнöй либö межмуниципальнöй тöдчанлуна автомашина туйяс иналöм вылö;

50) збыльмöдö Коми Республика мутасын удж видзан юкöнын государственнöй политикалысь медшöр туйвизьяс сiйö компетенцияын, мый урчитöма «Удж видзан юкöнын öткымын юалöм йылысь» Коми Республикаса Правительстволöн 2008 во тöвшöр тöлысь 29 лунся 16 №-а шуöмöн;

51) котыртö да могмöдö Агентстволысь мобилизационнöй дасьлунсö;

52) нуöдö Агентствоын гражданскöй оборона кузя мероприятиеяс Коми Республикаын гражданскöй оборона котыртöм да нуöдöм йылысь положение серти, мый вынсьöдöма Коми Республикаса Юралысьлöн 2008 во йирым тöлысь13 лунся 97 №-а Индöдöн;

53) дорйö юöр ресурсъяс Россия Федерацияса оланпастэчас серти да Коми Республикаса нормативнöй правовöй актъяс серти;

54) кырымалö Коми Республикаса государственнöй оланiн фондысь олан жыръяс медалан сёрнитчöмъяс;

55) участвуйтö Коми Республика мутасын аслас компетенцияын терроризмысь да экстремизмысь öлöдöм, наысь колясъяс этшаджык вöчöм кузя мероприятиеясын Коми Республикаын терроризмлы паныд тыш нуöдысь комиссиялöн решениеяс серти;

56) вузöс вайöм, удж вöчöм, услуга сетöм вылö Коми Республикаса государстволöн могъяс вылö заказ иналiгöн нуöдö донъяслы да тöварнöй (вид, услуга) номенклатуралы мониторинг, прогнозируйтö, планируйтö, бюджетируйтö, нуöдö контрактация да администрирование индöм заказъяслы;

57) вöчö мöд сикас удж, мый артыштöма Россия Федерацияса оланпастэчасöн да Коми Республикаса оланпастэчасöн.»;

2) 12 пунктын «Агентствоса юрнуöдысьлöн решение серти Агентствоса юрнуöдысьöс вежысьясысь öти» кывъяс вежны «Агентствоса юрнуöдысьöс вежысь» кывъясöн.